b"\n_START_ARTICLE_\nChillum\n_START_SECTION_\nTapakulttuuri\n_START_PARAGRAPH_\nYleens\xc3\xa4 charas sekoitetaan tupakkaan: savukkeen tupakka paahdetaan liu'uttamalla sit\xc3\xa4 nopeasti liekiss\xc3\xa4, sis\xc3\xa4lt\xc3\xb6 puristetaan sekoitusalustalle ja charas murennetaan sormin. Ainesten yhdist\xc3\xa4misess\xc3\xa4 k\xc3\xa4ytet\xc3\xa4\xc3\xa4n usein apuna kuivaa kookosp\xc3\xa4hkin\xc3\xa4n kuorta. Safi-kangas kastetaan, kivi painetaan piippuun ja pes\xc3\xa4 t\xc3\xa4ytet\xc3\xa4\xc3\xa4n charas-seoksella. Chillum asetetaan k\xc3\xa4sien v\xc3\xa4liin niin, ett\xc3\xa4 polttajan huulet eiv\xc3\xa4t kosketa piippua, ja k\xc3\xa4sill\xc3\xa4 muodostetaan tietynlainen kuppi. Chillumin koskettaminen huulilla on vakava etikettivirhe ja aiheuttaa polttajien keskuudessa paheksuntaa._NEWLINE_Ennen kuin yksi toveri seurueesta sytytt\xc3\xa4\xc3\xa4 pes\xc3\xa4n, erilaisia rukouksia lausutaan Shivalle. Polttajan on imett\xc3\xa4v\xc3\xa4 piippua melko kovaa, jotta pes\xc3\xa4 syttyy, jonka j\xc3\xa4lkeen piippu kiert\xc3\xa4\xc3\xa4 oikealle. T\xc3\xa4m\xc3\xa4 ei kuitenkaan koske Kali-chilua, joka kiert\xc3\xa4\xc3\xa4 vasemmalle ja josta yleens\xc3\xa4 poltetaan kannabiksen kukintoa tai oopiumia. Pitk\xc3\xa4lle kehittynyt chillum-kulttuuri sis\xc3\xa4lt\xc3\xa4\xc3\xa4 useita tarkkoja etikettej\xc3\xa4, mist\xc3\xa4 johtuen l\xc3\xa4nsimaalainen kannabiksen yst\xc3\xa4v\xc3\xa4 ei v\xc3\xa4ltt\xc3\xa4m\xc3\xa4tt\xc3\xa4 koskaan p\xc3\xa4\xc3\xa4se osallistumaan pyh\xc3\xa4\xc3\xa4n polttamisseremoniaan sadhujen seurassa."